బెంగళూరు : ప్రజలు నమ్మదగిన ప్రసార మాధ్యమం చాలా అవసరమని ప్రభుత్వ ఆధ్వర్యంలోని ప్రసార భారతికి కాబోయే సీఈఓ శశి శేఖర్ వెంపటి తెలిపారు. ప్రస్తుతం ప్రసార భారతికి విశ్వసనీయత లోపం ఉందని అంగీకరించారు. అనేక సంవత్సరాల నుంచి వెనుకబడిన ప్రసార భారతికి విశ్వసనీయతను సాధించి, ప్రపంచ ఉత్తమ ప్రసార మాధ్యమంగా తీర్చిదిద్దడమే తన లక్ష్యమని తెలిపారు. అత్యంత విశ్వసనీయమైన వార్తలను తెలుసుకోగలమనే దృఢ నమ్మకాన్ని ప్రజలకు కల్పించగలిగే మాధ్యమం ఉండాలన్నారు. తప్పుడు వార్తలు, నకిలీ కథనాల గురించి తీవ్రమైన చర్చ జరుగుతున్న ప్రస్తుత పరిస్థితుల్లో నేషనల్ బ్రాడ్కాస్టర్ పాత్ర చాలా సంక్లిష్టమైనదని శశి శేఖర్ తెలిపారు. జరిగినదాని గురించి అత్యంత నమ్మకమైన కథనాలను తెలుసుకోగలమనే నమ్మకంగల మాధ్యమం ఒకటి ఉండాలని తెలిపారు. మిగతా నేషనల్ బ్రాడ్కాస్టర్ల మాదిరిగానే దూరదర్శన్, ఆకాశవాణి కూడా అంతర్జాతీయ గళంగా పని చేయాలని, తద్వారా అగ్రశ్రేణి బ్రాడ్కాస్టర్ల జాబితాలో చేరాలన్నారు. డిజిటల్ యుగంలో దూరదర్శన్, ఆలిండియా రేడియో సోషల్ మీడియాలో వెనుకబడి ఉన్నాయన్నారు.
bengaluru : prajalu nammadagina prasara maadhyamam chala avasaramani prabhutva aadhvaryamloni prasara bhaaratiki kaboye seeeo sashi shekhar vempati telipaaru. prastutam prasara bhaaratiki viswasaneeyata lopam undani angeekarinchaaru. aneka samvatsaraala nunchi venukabadina prasara bhaaratiki viswasaneeyatanu saadhinchi, prapancha uttama prasara maadhyamamgaa teerchididdadame tana lakshyamani telipaaru. atyanta viswasaneeyamaina vaartalanu telusukogalamane drudha nammakaanni prajalaku kalpinchagalige maadhyamam undaalannaaru. tappudu vaartalu, nakili kathanaala gurinchi teevramaina charcha jarugutunna prastuta paristhitullo neshanal bradcaster paatra chala sanklishtamainadani sashi shekhar telipaaru. jariginadaani gurinchi atyanta nammakamaina kathanaalanu telusukogalamane nammakangala maadhyamam okati undaalani telipaaru. migata neshanal bradcasterla maadirigaane dooradarsan, aakaasavaani kuudaa antarjaatiiya galangaa pani cheyalani, tadwara agrashreni bradcasterla jaabitaalo cheraalannaaru. disital yugamlo dooradarsan, alindia radio soshal medialo venukabadi unnaayannaaru.